Diari Oficial de la Generalitat Valenciana


Sumari del DOGV 3378, del 23-11-1998 (1998/9446)

RESOLUCIÓ de 26 d'octubre de 1998, de la Subsecretaria del Secretariat del Govern i Relacions amb les Corts de la Conselleria de Presidència de la Generalitat Valenciana, per la qual es disposa la publicació de l'Acord específic de col·laboració entre la Generalitat Valenciana i l'ens públic Radiotelevisió Espanyola sobre programació territorial de TVE.
-------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3378

Data del DOGV
:   23-11-1998

Secció del DOGV
:   III. CONVENIS I ACTES - A) CONVENIS INTERADMINISTRATIUS

Número del document
:   1998/9446


Data del document
:   26-10-1998

Organisme emissor
:   Conselleria de Presidència

Tipus de document
:   Resolució

RESOLUCIÓ de 26 d'octubre de 1998, de la Subsecretaria del Secretariat del Govern i Relacions amb les Corts de la Conselleria de Presidència de la Generalitat Valenciana, per la qual es disposa la publicació de l'Acord específic de col·laboració entre la Generalitat Valenciana i l'ens públic Radiotelevisió Espanyola sobre programació territorial de TVE. [1998/X9446]
  
Subscrit, després de la tramitació prèvia reglamentària, entre la Generalitat Valenciana i l'Ens Públic Radiotelevisió Espanyola, el dia 28 d'abril de 1998, un Acord específic de col·laboració sobre programació territorial de TVE, i en compliment del que estableix l'article 8.2 de la Llei 30/1992, de 26 de novembre, de Règim Jurídic de les Administracions Públiques i del Procediment Administratiu Comú, cal publicar en el Diari Oficial de la Generalitat Valenciana l'esmentat acord, que ha quedat inscrit en el Registre de Convenis amb el número 0773/98, i que figura com a annex d'aquesta resolució.
  
València, 26 d'octubre de 1998.- La subsecretària del Secretariat del Govern i Relacions amb les Corts: Catalina Escuín Palop.
  
Acord específic de col·laboració entre la Generalitat Valenciana i l'ens públic Radiotelevisió Espanyola sobre la programació territorial de TVE.
  
Reunits
  
D'una banda, el Molt Honorable Sr. D. Eduardo Zaplana Hernández-Soro, president de la Generalitat Valenciana.
  
I d'una altra, l'Excm. Sr. D. Fernando López Amor García, director general de l'ens públic Radiotelevisió Espanyola (d'ara endavant RTVE).
  
Intervenen ambdós en l'exercici de les facultats que legalment li confereixen els càrrecs que exerceixen, i es reconeixen mútuament la legitimació per a la subscripció del present Conveni i, a l'efecte,
  
Manifesten
  
Primer
  
Amb data 28 d'abril de 1998, la Generalitat Valenciana i RTVE subscrigueren un Acord Marc en matèria de televisió.
  
Segon
  
En la clàusula segona de l'esmentat acord marc, els signataris del present conveni es comprometen fermament a habilitar les fórmules necessàries per a mantindre i millorar i, si s'escau, per a ampliar la programació regional que s'emet a través de les cadenes de televisió de què és titular RTVE.
  
Coincidint la Generalitat Valenciana i RTVE que el manteniment, la millora i l'ampliació de la programació regional exigeix un esforç comú, les parts signatàries subscriuen el present conveni específic a l'empara de la clàusula quarta de l'acord marc de referència i, en conseqüència
  
Acorden
  
Primer
  
La programació regional de TVE en l'àmbit territorial de la Generalitat Valenciana es materialitzarà en la desconnexió de les emissions regulars de TVE de dilluns a diumenge, ambdós inclusivament, per a l'emissió d'una programació específica per a la Comunitat Valenciana, desconnexió que tindrà lloc en les bandes horàries que s'especifiquen en la clàusula següent.
  
Segon
  
Les franges horàries en les quals es materialitzarà la desconnexió als efectes previstos en la clàusula que precedeix seran les següents:
  
a) En la Primera Cadena de TVE, de dilluns a divendres, ambdós inclusivament, de 14 a 14.30 hores.
  
b) En la Segona Cadena de TVE, de dilluns a divendres, ambdós inclusivament, de 19 a 21 hores i el dissabte i el diumenge de 20 a 20.30 hores.
  
Si excepcionalment la desconnexió a què es refereixen els apartats anteriors no tinguera lloc, totalment o parcialment, per emetre's per TVE esdeveniments d'interés nacional, es retrà compte, prèviament i, amb la suficient antelació a la Generalitat Valenciana i es compensarà aquesta mitjançant desconnexions addicionals en les dates i franges horàries que a l'efecte acorde la Comissió Mixta Paritària prevista en la clàusula desena del present acord o mitjançant l'emissió en la programació de la Segona Cadena d'esdeveniments produïts en l'àmbit territorial de la Generalitat Valenciana de rellevància per a la mateixa.
  
Tercer
  
La programació a emetre en les franges horàries de desconnexió en la Primera Cadena a què es refereix l'apartat a) de la clàusula segona serà primordialment informativa dels puntuals esdeveniments produïts en l'àmbit territorial de la Generalitat Valenciana, que haurà d'atendre en tot cas als principis d'objectivitat, veracitat i imparcialitat.
  
Quart
  
La programació a emetre en les franges horàries de desconnexió en la Segona Cadena que preveu l'apartat b) de la clàusula segona tindrà per objecte donar a conèixer els ciutadans la realitat cultural, econòmica, social i històrica de la Comunitat Valenciana. Amb aquesta fidelitat, la Generalitat Valenciana podrà contractar, al seu càrrec, amb tercers la producció de programes susceptibles de ser emesos a dites franges horàries.
  
No obstant això, en la programació que s'emetrà en la Segona Cadena el dissabte i el diumenge a què es refereix l'apartat b) de la clàusula segona s'informarà dels esdeveniments produïts en l'àmbit territorial de la Comunitat Valenciana al llarg de la setmana.
  
La programació a què es refereix aquesta clàusula s'emetrà en la llengua pròpia de la Comunitat Valenciana.
  
Cinqué
  
En compliment d'allò que s'ha establit en la clàusula tercera de l'Acord Marc, la Generalitat Valenciana pagarà a RTVE la quantitat de 407.444.242. de pessetes corresponents al tercer quadrimestre que, a càrrec de l'aplicació 49.48.077.16 4, línia de subvenció «Conveni amb RTVE programació regional TVE Comunitat Valenciana», del pressupost vigent de la Generalitat Valenciana, serà satisfeta de conformitat amb allò que s'ha acordat pel Govern Valencià en sessió de 28 d'abril de 1998, d'una sola vegada darrere la firma del present acord i prèvia presentació d'aval reglamentàriament constituït per l'esmentat import a favor de la Generalitat Valenciana.
  
Sisé
  
Correspon a RTVE la comercialització dels espais publicitaris a emetre en TVE en les franges horàries de desconnexió.
  
Seté
  
A més de les desconnexions establides en la clàusula segona, La 2 de TVE podrà desconnectar ocasionalment en altres franges horàries per a oferir en directe en l'àmbit de la Comunitat Valenciana, i a sol·licitud d'aquesta davant la Direcció General de RTVE, algun esdeveniment que tinga especial relleu d'interés per a l'audiència de la Comunitat. En aquests casos, les despeses de tota índole que la retransmissió del referit esdeveniment comporte per a TVE seran sufragats per la Generalitat Valenciana, prèvia consignació pressupostària suficient i adequada.
  
Vuité
  
A petició de RTVE la Generalitat Valenciana, aportarà tots els nous mitjans tècnics que siguen necessaris per al compliment dels fins que es preveuen en aquest document, sempre que no vinguen exigits per modificacions tecnològiques.
  
Nové
  
El present Conveni específic produirà efectes a partir de la seua firma i mantindrà la seua vigència fins al 31 de desembre de 1998, si bé podrà ser prorrogat anualment abans del seu venciment, en aquest cas s'actualitzarà l'import de l'aportació que es preveu en la clàusula cinquena. Les desconnexions de les emissions regulars de TV es produiran a partir de l'1 de setembre de 1998.
  
Deu
  
Per al seguiment, supervisió, interpretació i execució del present Conveni Específic es constituirà una Comissió Mixta Paritària formada per les persones següents:
  
Per part de la Generalitat Valenciana, el president d'aquesta o persona en qui delegue.
  
Per part de RTVE, el director general de l'ens públic RTVE o persona en qui delegue.
  
I perquè conste i produïsca els efectes oportuns, firmen el present conveni en duplicat exemplar el 28 d'abril de 1998.
  
Per la Generalitat Valenciana,
  
 EDUARDO ZAPLANA HERNÁNDEZ-SORO
  
Per RTVE,
  
FERNANDO LÓPEZ-AMOR GARCÍA
  
b) CONVENIS COL.LECTIUS
  
Conselleria d'Ocupació, Indústria i Treball